**Drejebog – Planlægning af klyngemødet**

Trin-for-trin-guide til planlægning af dit klyngemøde:

1. Først afklares hvem fra kommunen, børne- og ungepsykiatrien på hospitalet m.fl., klyngen ønsker at mødes med? Det er en fordel, hvis både medarbejdere og ledere fra området deltager.
2. Sæt dig ind i, hvad manegemodellen er, og drøft med klyngebestyrelsen, om modellen kunne være noget for jer. Se video og links her:

[Video om manegemodellen](https://vimeo.com/1097984934/2ac7b7c410)

[Artikel i månedsskriftet](https://www.maanedsskriftet.dk/files/pdf/12608.pdf)

Alternativt tilbyder de regionale kvalitetsenheder hjælp til facilitering af klyngemødet efter behov.

1. Bliv inspireret af andre klynger, der har haft børn og unge med mistrivsel som emne (se link <https://www.vidensbanken.dsam.dk/>) (SØG på klynge).
2. Invitér de pågældende personer til klyngemødet og aftal desuden et formøde. Læg formødet i god tid inden klyngemødet med henblik på at få langt en plan for mødet og ikke mindst at afstemme forventninger til mødets formål. Forbered dem på, at I vil benytte manegemodellen og del spørgeskemaresultaterne med dem.
3. Gå til KiAP’s spørgeskemafunktion og tilpas skabelonen med titlen: ”Spørgeskema om børn og unge i psykisk mistrivsel” til det ønskede indhold: [KiAP’s spørgeskemafunktion](https://kiap.dk/kiap/klynge/klyngekoordinator/klyngepakker/spoergeskemaer.php)
4. Send spørgeskemaet ud til klyngens medlemmer i god tid inden mødet, så du også har tid til at gøre resultaterne op efterfølgende.
5. Forbered selv 3 cases eller vælg 3 cases fra klyngepakken. Forbered de nedslag i cases, som, I mener, der skal fokuseres på ”i manegen”. Sørg for at cases er delt med gæsterne, så de kan forberede svar på, hvad de kan bidrage med i samarbejdet
6. Overvej om I ønsker at bruge andre former for data. Læs mere og se kontaktoplysninger til din regional kvalitetsenhed her: [Idéer til sammensætning af egen klyngepakke](https://kiap.dk/resources/files/klynge/klyngemateriale/moedematriale/Id%C3%A9er_til_sammens%C3%A6tning_af_egen_klyngepakke.docx?v=20250707120736).
7. Se og download powerpointskabelon til din videre bearbejdning. I skabelonen ses et forslag til, hvordan mødet kan bygges op i 3 blokke med introduktion, gennemgang af resultaterne af spørgeskemaundersøgelsen, erfaringsudveksling og dialog ved brug af manegemodellen. Du sætter nemt resultaterne fra spørgeskemaet ind i powerpointen og tilpasser skabelonen til det ønskede mødeindhold: [Powerpointskabelon](https://kiap.dk/resources/files/klynge/klyngemateriale/moedematriale/Powerpoint_B%C3%B8rn_og_unge_i_manglende_trivsel.pptx?v=20250707120736)
8. Du finder også et forslag til, hvordan mødet sluttes af på en god måde, og hvor I får aftalt, hvordan klyngen og de inviterede samarbejdspartnere får fuldt op på, de aftaler, der er indgået på mødet.